EkBass/fiwiki-20250220-pages-articles huggingface dataset:
Aleksandr Tjukavin

Aleksandr Vasilevitš Tjukavin (, s. 25. maaliskuuta 1975, Kotlas Neuvostoliitto) on venäläinen tukimiehenä pelaava jääpalloilija, joka viimeksi edustanut Arkangelin Vodnikia. Hän on menestyksellisimpiä jääpalloilijoita maailmassa uran jatkuessa huipputasolla vielä lähes 20 vuoden jälkeen. Saavutuksena mm. kahdeksan maailmanmestaruutta ja 16 Venäjän mestaruutta. ==Saavutukset== Seurajoukkueissa * 16 Venäjän mestaruutta vuosina 1996, 1997, 1998, 1999, 2000, 2002, 2003, 2004, 2005 Vodnikin riveissä sekä 2006, 2007, 2008, 2009, 2010, 2012 ja 2013 Moskovan Dynamossa, * 4 Venäjän mestaruushopeaa 2001 Vodnikin riveissä ja 2011, 2014 ja 2015 Moskovan Dynamon riveissä, * 5 Jääpallon maailmancup voittoa: 2003 ja 2004 Vodnikin riveissä sekä 2006, 2007 ja 2013 Moskovan Dynamon riveissä, * 6 Jääpallon Euroopan cup voittoa: 2002, 2003 ja 2004 Vodnikin riveissä sekä 2006, 2008 ja 2009 Moskovan Dynamon riveissä, * 4 Jääpallon Champions Cup voittoa: 2004 Vodnikin riveissä sekä 2006, 2008 ja 2013 Moskovan Dynamon riveissä. Maajoukkueessa * 8 maailmanmestaruutta vuosina 2001, 2006, 2007, 2008, 2011, 2013, 2014 ja 2015, * 6 maailmanmestaruushopeaa vuonna 2003, 2005, 2009, 2010 ja 2012 MM-kisoissa, * 1 maailmanmestaruuspronssi 2004. Henkilökohtaisesti * 4 kertaa valittu Venäjän liigan parhaaksi keskikenttäpelaajaksi: 1997, 2002, 2011 ja 2012, * 2 kertaa valittu Venäjän liigan hyökkääjäksi: 2000 ja 2004 ==Lähteet== * Tjukavin Bandysidan-tietokannassa * Tjukavin rusbandy.ru-tietokannassa * Tjukavin Vodnikin sivustolla Luokka:Venäläiset jääpalloilijat Luokka:Vuonna 1975 syntyneet Luokka:Elävät henkilöt
Grand Cru

Grand Cru on vuonna 2011 perustettu suomalainen pelitalo, jonka kotipaikka on Helsingin Kallio. Ennen ensimmäisen pelinsä julkaisemista Grand Cru sai kerättyä rahoitusta yhteensä yli 12 miljoonaa euroa, joista 8,3 miljoonaa euroa tuli vuoden 2013 rahoituskierroksella. Rahoituksen saamiseen vaikutti yrityksen kuuden perustajajäsenen kokemus: viisi jäsentä tuli lakkautetusta Mr. Goodlivingistä ja yksi Sulakkeesta. Reaaliaikainen hiekkalaatikkopeli Supernauts julkaistiin Suomessa joulukuussa 2013, mutta se oli julkaistu jo aiemmin samana vuonna Kanadassa ja Uudessa-Seelannissa. Pitkään kestäneen testimarkkinavaiheen jälkeen peli julkaistiin kansainvälisesti Applen laitteille kesäkuussa 2014. Peli saavutti alle viikossa miljoonan latauksen rajan. Julkaisuviikolla pelillä oli yli 250 000 aktiivista pelaajaa, mutta määrä väheni pian vain kymmeniin tuhansiin, jolloin pelin päivittäminen ei enää ollut kannattavaa. Kehityskuluja ei saatu katettua, joten työntekijöitä vähennettiin 36:sta 20:een. Supernauts lopetettiin liian korkeiden ylläpitokustannusten vuoksi vuoden 2015 lopussa. Yhtiö julkaisi vuonna 2017 korttipeli Battlejackin, mutta yhtiön blogia tai Twitter-tiliä ei ole päivitetty vuoden 2016 jälkeen. == Pelit == Peli Vuosi Pelialusta Supernauts 2013 iOS Battlejack 2017 iOS, Android == Lähteet == == Aiheesta muualla == * Virallinen sivusto Luokka:Suomalaiset videopeliyritykset
Hieron I

Hieron I (, k. 467 eaa) oli kreikkalaista Deinomedeen sukujuurta oleva sisilialaisen Gelan tyranni vuodesta 485 eaa. sekä veljensä Gelonin kuoltua vuonna 478 Syrakusan tyranni. Valtaanpääsyssä hän käytti palkkasotilaiden apua. Hieron voitti etruskien armeijan merellä Kymen edustalla vuonna 474 eaa. Voittoon perustui hänen kansansuosionsa. Hieronia on pidetty julmana hallitsijana, mutta toisaalta runoilijoiden mesenaattina hovissaan. Hieron voitti laukkaratsastuksen vuosien 476 ja 472 eaa. ja nelivaljakkoajot vuoden 468 eaa. Olympian kisoissa. == Lähteet == Luokka:Olympian kisojen voittajat Luokka:Sisilian tyrannit Luokka:Ennen ajanlaskun alkua syntyneet Luokka:400-luvulla eaa. kuolleet
Katzenjammer

Katzenjammer on norjalainen englanniksi laulava yhtye, joka on perustettu Oslossa vuonna 2005. Yhtyeeseen kuuluvat Anne Marit Bergheim, Marianne Sveen, Solveig Heilo ja Turid Jørgensen. Katzenjammerin jäsenet tutustuivat toisiinsa vuonna 2004 yksityisessä musiikkikoulussa Oslossa. Heitä yhdisti tunne ”ulkopuolisuudesta”. Yhtyeen jäsenien mielestä koulu ei kannustanut omaperäisyyteen vaan opetti vain aikaisemmin tehtyjä asioita. Yhtye otti nimensä Rudolph Dirksin luomasta sarjakuvasta Kissalan pojat (). Sana katzenjammer tarkoittaa suomeksi kissan valitusta tai krapulaa. Vuonna 2008 Katzenjammer osallistui NRK:n levytyssopimusta vaille oleville yhtyeille järjestämään Urørt-kilpailuun, jossa he sijoittuivat kolmanneksi. Katzenjammerin debyyttialbumi Le Pop julkaistiin syyskuussa 2008. Albumi oli sekoitus erilaisia musiikkityylejä kuten pop, kabaree, country ja bluegrass. Kappaleet oli säveltänyt yhtyeen ystävä Mats Rybø, ja sovituksesta vastasi Katzenjammer viidentoista instrumenttinsa kanssa. Katzenjammerin toinen albumi A Kiss Before You Go ilmestyi syyskuussa 2011. Albumin sanoitusten ja kansien inspiraation lähteenä oli Jean-Pierre Jeunetin ohjaama ranskalainen fantasiaelokuva Kadonneiden lasten kaupunki. Kolmannen albuminsa Rockland Katzenjammer julkaisi tammikuussa 2015. Albumia seuranneella kiertueella yhtye soitti ensimmäisen Suomen-keikkansa Provinssirockissa kesäkuussa 2015. == Tuotanto == * Le Pop (2008) * A Kiss Before You Go (2011) * Rockland (2015) == Aiheesta muualla == * Katzenjammerin virallinen sivusto Luokka:Norjalaiset yhtyeet
International Indian Film Academy Awards

International Indian Film Academy Awards, lyhyemmin IIFA Awards, on International Indian Film Academyn vuosittain järjestämä palkintogaala, jossa palkitaan Intian hindinkielisen elokuvateollisuuden ammattilaisia. Se perustettiin vuonna 2000 ja järjestetään joka vuosi eri maassa. == Palkintogaalat == Tilaisuus Aika Paras elokuva Juontaja(t) Paikka Kaupunki IIFA Awards 2000 24. kesäkuuta 2000 Hum Dil De Chuke Sanam Yukta Mookhey Anupam Kher Millennium Dome Lontoo, Yhdistynyt kuningaskunta IIFA Awards 2001 16. kesäkuuta 2001 Kaho Naa… Pyaar Hai Priyanka Chopra Kabir Bedi Super Bowl Arena Sun City, Etelä-Afrikka IIFA Awards 2002 6. huhtikuuta 2002 Lagaan – olipa kerran Intiassa Lara Dutta Arena of Stars Genting Highlands, Malesia IIFA Awards 2003 17. toukokuuta 2003 Devdas Anil Kapoor Dia Mirza Coca-Cola Dome Johannesburg, Etelä-Afrikka IIFA Awards 2004 22. toukokuuta 2004 Kal Ho Naa Ho Rahul Khanna Singapore Indoor Stadium Singapore IIFA Awards 2005 11. kesäkuuta 2005 Veer-Zaara Shah Rukh Khan Fardeen Khan Karan Johar Amsterdam Arena Amsterdam, Alankomaat IIFA Awards 2006 17. kesäkuuta 2006 Black Fardeen Khan Lara Dutta Dubai International Convention Centre Dubai, Yhdistyneet arabiemiirikunnat IIFA Awards 2007 9. kesäkuuta 2007 Rang De Basanti Boman Irani Lara Dutta Hallam FM Arena Sheffield, Yhdistynyt kuningaskunta IIFA Awards 2008 8. kesäkuuta 2008 Chak De! India Boman Irani Ritesh Deshmukh Siam Paragon Bangkok, Thaimaa IIFA Awards 2009 13. kesäkuuta 2009 Jodhaa Akbar Boman Irani Ritesh Deshmukh Lara Dutta The Venetian Macao Macao IIFA Awards 2010 5. kesäkuuta 2010 3 Idiots Boman Irani Ritesh Deshmukh Lara Dutta Sugathadasa Stadium Colombo, Sri Lanka IIFA Awards 2011 25. kesäkuuta 2011 Dabangg Boman Irani Ritesh Deshmukh Rogers Centre Toronto, Kanada IIFA Awards 2012 9. kesäkuuta 2012 Zindagi Na Milegi Dobara Shahid Kapoor Farhan Akhtar Singapore Indoor Stadium Singapore IIFA Awards 2013 6. heinäkuuta 2013 Barfi! Shah Rukh Khan Shahid Kapoor The Venetian Macao Macao IIFA Awards 2014 26. huhtikuuta 2014 Bhaag Milkha Bhaag Shahid Kapoor Farhan Akhtar Raymond James Stadium Tampa, Yhdysvallat IIFA Awards 2015 7. kesäkuuta 2015 Queen Arjun Kapoor Ranveer Singh Putra Indoor Stadium Kuala Lumpur, Malesia IIFA Awards 2016 25. kesäkuuta 2016 Bajrangi Bhaijaan Shahid Kapoor Farhan Akhtar IFEMA Madrid, Espanja IIFA Awards 2017 14. – 15. heinäkuuta 2017 Neerja Karan Johar Saif Ali Khan MetLife Stadium East Rutherford, Yhdysvallat IIFA Awards 2018 22. – 24. kesäkuuta 2018 Tumhari Sulu Karan Johar Ritesh Deshmukh Siam Niramit Theatre Bangkok, Thaimaa IIFA Awards 2019 18. syyskuuta 2019 Raazi Ayushmann Khurrana Aparshakti Khurana Sardar Vallabhbhai Patel Indoor Stadium Mumbai, Intia IIFA Awards 2021 24. marraskuuta 2021 Kabir Singh – – – IIFA Awards 2022 3. – 4. kesäkuuta 2022 Shershaah Salman Khan Ritesh Deshmukh Manish Paul Etihad Arena Abu Dhabi, Yhdistyneet arabiemiirikunnat == Lähteet == == Aiheesta muualla == Luokka:Elokuvapalkinnot Luokka:Intian elokuva
Judy et cie

Judy et Cie on belgialainen euroviisuiskelmä vuodelta 1976. Hollannin Haagissa pidettyjen kisojen tulos oli tällä laululla kahdeksas sija 68 saavutetulla pisteellä. Laulun esitti ranskaksi Pierre Rapsat. Tyylilajiltaan varsin mollivoittoinen laulu kuvaa yksinäisen ja perheettömän, mutta sosiaalisesti korkeasti arvostetun seurapiirinaisen elämää ja tämän kokemaa elämäntuskaa, mahdollisesti viitaten Marilyn Monroeen. Samana vuonna 1976 sekä Markku Aro että Danny levyttivät Vexi Salmen tekemän suomenkielisen käännöksen nimellä ”Judy, Judy”. == Listasijoitukset == Valtio Korkein sijoitus Listaviikot Nousu listalle Lähde 22\. 4 1.5.1976 ==Lähteet== ==Aiheesta muualla== *http://www.youtube.com/watch?v=EeTuzzq42kU *http://www.viisukuppila.fi/muistathan-eurovision-laulukilpailu-1976/ Luokka:Belgian euroviisuedustuskappaleet Luokka:Vuoden 1976 euroviisuedustuskappaleet
Vladko Maček

Vladko Maček (20. heinäkuuta 1879 Jastrebarsko, Itävalta-Unkari – 15. toukokuuta 1964 Washington, Yhdysvallat)Vladko Maček Encyclopædia Britannica Online Academic Edition. Viitattu 29.11.2013. oli kroatialainen poliitikko, joka toimi Kroatian talonpoikaispuolueen johtajana vuodesta 1928 kuolemaansa asti. Edeltäjänsä Stjepan Radićin tavoin hän ajoi Jugoslaviaan kuuluneelle Kroatialle itsehallintoa. Toisen maailmansodan jälkeen Maček eli maanpaossa. Maček liittyi Kroatian talonpoikaispuolueeseen vuonna 1905, jolloin Kroatia kuului vielä Itävalta-Unkariin. Hänet valittiin vuonna 1920 Jugoslavian perustuslakia säätävän kansalliskokouksen jäseneksi. Hänestä tuli puolueensa puheenjohtaja vuonna 1928, kun puolueen perustanut Radić murhattiin.Croatian Peasant Party Encyclopædia Britannica Online Academic Edition. Viitattu 29.11.2013. Kroatian talonpoikaispuolue oli tuolloin muutosvaiheessa. Alkujaan se oli ollut talonpoikien asiaa ajanut sosiaalinen liike, mutta muuttui vähitellen keskiluokan ja älykköjen hallitsemaksi nationalistiseksi puolueeksi, joka vastusti serbien hallitsevaa asemaa Jugoslavian valtiossa ja kannatti maan muuttamista liittovaltioksi. Kuningas Aleksanteri I:n ryhdyttyä hallitsemaan diktatorisesti Maček joutui olemaan vangittuna vuosina 1929–1930 ja 1933–1934. Aleksanterin kuoleman jälkeen sijaishallitsija Paulin kaudella maassa ryhdyttiin taas järjestämään vaaleja, ja talonpoikaispuolue sai Kroatian alueella ylivoimaisen kannatuksen vuosien 1935 ja 1939 parlamenttivaaleissa. Elokuussa 1939 Maček sai neuvoteltua pääministeri Dragiša Cvetkovićin kanssa kompromissin, jonka mukaan Kroatia saisi autonomian ja oman parlamentin sekä edustuksen Jugoslavian hallitukseen. Näin syntyi Jugoslavian kuningaskunnan sisällä autonominen Kroatian Banovina. Maček nimitettiin jo samassa kuussa Jugoslavian varapääministeriksi. Hallituksen jäsenenä hän hyväksyi vastentahtoisesti Jugoslavian liittymisen Antikomintern- sopimukseen 25. maaliskuuta 1941. Kun sotilasvallankaappaus kaksi päivää myöhemmin syrjäytti sijaishallitsija Paulin, Maček sai pitää ministerinpaikkansa myös uudessa hallituksessa. Saksan vallatessa Jugoslavian huhtikuussa 1941 Maček ei lähtenyt maanpakoon, mutta hän kieltäytyi tarjouksesta ryhtyä Saksan alaisen nukkehallituksen johtoon, ja vetäytyi julkisesta toiminnasta. Hän joutui olemaan syksystä 1941 seuraavaan kevääseen vangittuna ja sitten kotiarestissa aina toisen maailmansodan loppuun asti. Kommunistien tultua valtaan sodan jälkeen vuonna 1945 Maček pakeni ensin Pariisiin ja lopulta Washingtoniin Yhdysvaltoihin, jossa myös kuoli. Hänet uudelleenhaudattiin Zagrebiin vuonna 1996. ==Lähteet== ==Aiheesta muualla== Luokka:Kroatialaiset poliitikot Luokka:Jugoslavialaiset poliitikot Luokka:Vuonna 1879 syntyneet Luokka:Vuonna 1964 kuolleet
Max Georg von Twickel

Max Georg von Twickel (22. elokuuta 1926 – 28. marraskuuta 2013) oli saksalainen roomalaiskatolinen piispa. Hänet vihki papiksi Münsterin hiippakuntaan Michael Keller 6. elokuuta 1952, ja hänet nimitettiin Münsterin vihkipiispaksi sekä Luguran titulaaripiispaksi 18. tammikuuta 1973. Piispaksi vihkiminen seurasi 24. helmikuuta. Pääkonsekraattorina toimi Heinrich Tenhumberg, jota avustivat Heinrich Baaken ja Laurenz Böggering.Catholic- Hierarchy.org: Bishop Max Georg von Twickel Von Twickel jäi eläkkeelle 6. heinäkuuta 2001. == Lähteet == Luokka:Saksalaiset papit Luokka:Katoliset piispat Luokka:Vuonna 1926 syntyneet Luokka:Vuonna 2013 kuolleet
Nur Muhammad Taraki

Nur Muhammad Taraki (15. heinäkuuta 1917 – noin 9. lokakuuta 1979) oli afganistanilainen poliitikko ja valtiomies kylmän sodan aikana. Hän toimi maansa presidenttinä ja pääministerinä 1978–1979. Toistuvista yrityksistä huolimatta Taraki ei pystynyt koko hallituskautenaan vakuuttamaan Neuvostoliittoa puuttumaan Afganistanin sisällissotaan palauttaakseen järjestyksen. Taraki syntyi lähellä Kabulia ja opiskeli Kabulin yliopistossa, jonka jälkeen hän aloitti poliittisen uransa toimittajana. Myöhemmin hänestä tuli yksi Afganistanin kansandemokraattisen puolueen (PDPA) perustajajäsenistä ja hänet valittiin puolueen pääsihteeriksi ensimmäisessä kongressissa. Hän oli ehdokkaana vuoden 1965 Afganistanin parlamenttivaaleissa, mutta ei päässyt kansanedustajaksi. Vuonna 1966 hän julkaisi ensimmäisen numeron puolueen sanomalehteä Khalqia, mutta Afganistanin hallitus lopetti sen pian. Mir Akbar Khaibarin murha johti Tarakin yhdessä Hafiz Allah Aminin (vallankumouksen järjestäjän) ja Babrak Karmalin kanssa aloittamaan vallankumoukseen ja kommunistisen Afganistanin demokraattisen tasavallan perustamiseen. Taraki käynnisti maareformin 1. tammikuuta 1978, mikä osoittautui erittäin epäsuosituksi ja muut hänen hallituksensa uudistukset johtivat epävakauteen, joka johti Afganistanin sisällissotaan. Vuonna 1978 presidentti Muhammad Daud Khan syrjäytettiin ja surmattiin. Seuranneessa kaaoksessa Nur Muhammad Taraki nousi hänen seuraajakseen. Hänen diktaattorimainen hallintatapansa ja maan voimakas ajaminen kohti yksipuoluevaltiota johtivat muslimimaan epävakauteen. Pääministeri Hafiz Allah Amin syrjäytti Tarakin vallankaappauksella 14. syyskuuta 1979. Taraki surmattiin pian tämän jälkeen. == Lähteet == Luokka:Afganistanin valtionpäämiehet Luokka:Afganistanilaiset kommunistit Luokka:Afganistanilaiset henkirikosten uhrit Luokka:Vuonna 1917 syntyneet Luokka:Vuonna 1979 kuolleet
Edwin Roxburgh

Edwin Roxburgh (s. 1937 Liverpool) on brittiläinen säveltäjäAllMusic: Edwin Roxburgh, oboisti, kapellimestari ja pedagogi. Hän on säveltäjänä voittanut muun muassa British Academy Awardin oboekonsertostaan An Elegy for Ur. Hän on opettanut Royal College of Musicissa ja toiminu pääoboistina Sadlers Wells Operassa. Hän on myös solisti, joka on pitänyt maansa ensiesityksiä Luciano Berion ja Heinz Holligerin teoksista. Hän on lisäksi ollut jäsenenä Menuhin Festival Orchestrassa.UMP Composers: Edwin Roxburgh Roxburgh on kapellimestarina kantaesittänyt suuren määrän teoksia aluksi perustamansa Twentieth Century Ensemblen ja sittemmin useiden maansa johtavien orkesterien kanssa. Palveluksistaan kamarimusiikin alalla Roxburgh sai vuonna 1980 Cobbett Medalin. == Lähteet == Luokka:Brittiläiset säveltäjät Luokka:Brittiläiset oboistit Luokka:Brittiläiset kapellimestarit Luokka:Vuonna 1937 syntyneet Luokka:Elävät henkilöt
Adventtilaulu

Adventtilaulu (Tiellä ken vaeltaa) on Juhani Forsbergin (s. 1939) vuonna 1967 kirjoittama kristillinen laulu, joka on myös virsi numero 15 nykyisessä, vuonna 1986 hyväksytyssä suomalaisessa virsi­kirjassa. Laulu julkaistiin ensimmäisen kerran Forsbergin vuosina 1967–1968 toimittamassa kaksi­osaisessa kokoelmassa Nuoren seurakunnan veisuja, ja julkisesti se esitettiin ensimmäisen kerran Helsingin seura­kuntien adventtitapahtumassa vuonna 1967. Myöhemmin laulu on julkaistu Nuoren seurakunnan veisukirjassa, ja vuonna 1986 se hyväksyttiin myös virsi­kirjaan. Laulun sanat liittyvät kaikissa Uuden testamentin evankeli­umeissa esiintyvään kertomukseen Jeesuksen saapumisesta aasilla ratsastaen Jerusalemiin, , , . Tapauksesta kertovat sekä ensimmäisen adventtisunnuntain että palmusunnuntain evankeliumi­tekstit, ja nimestään huolimatta Adventti­laulun katsotaankin sopivan adventin lisäksi myös palmu­sunnuntaihin. Jeesuksesta laulussa käytetty nimitys "muurarirabbi" viittaa Raamatun mainintoihin, joiden mukaan häntä sanottiin Nasaretissa rakennus­mieheksi tai rakennus­miehen pojaksi, . Laulun on säveltänyt israelilainen Josef Hadar (1926–2006). Sävelmä kuului alun perin Moshe Dorin kirjoittamaan lauluun Ruusujen ilta (Erev shel shoshanim). Kirjoittaessaan Adventtilaulua Forsberg kuitenkin luuli sävelmää israelilaiseksi kansanlauluksi, ja sen mukaisesti vielä vuoden 1986 virsi­kirjaankin tuli virheellinen merkintä. == Sanat == 1\. Tiellä ken vaeltaa, ken aasilla ratsastaa? Maahan on laskettu vaatteita, lehtiä, oksia. Muurari-rabbi nyt on matkalle lähtenyt, noussut on satulaan ratsunsa, kuitenkin kuningas. 3\. Nöyryys ja hiljaisuus on valtasi salaisuus. Voimalla, väkivallalla et tahdo hallita. Uskomme vahvista, luo tiellemme valoa, johdata elämään rikkaaseen, rauhaan ja hyvyyteen. 2\. Kruunua, valtikkaa et lainkaan sä nähdä saa. Mahtavat ovat muualla, suurissa saleissa. Ihmisen Pojan tie nyt kaupunkiin suureen vie. Suosio satojen ihmisten vaihtuu jo syytökseen. 4\. Jeesus, sä Herramme, sua seurata tahdomme. Kanssamme kulje eteenpäin, yhdessä, yksittäin. Hoosianna, hoosianna, hoosianna, hoosianna! Saavu jo, kuningas, luoksemme täyttämään toivomme. == Katso myös == * Luettelo Suomen evankelis-luterilaisen kirkon virsikirjan virsistä == Lähteet == Luokka:Virret
'Abd a-Qadir Dagarwal

'Abd a-Qadir Dagarwal (; 1944–2014) oli eversti ja Afganistanin kansallisen armeijan ilmavoimien laivueen johtaja, joka hyökkäsi Radio-TV-asemaan vuonna 1978 tapahtuneessa vallankumouksessa. Hän syntyi vuonna 1944 Heratissa ja hän sai lentäjän koulutuksen Neuvostoliitossa. Ironisesti hän myös osallistui vuoden 1973 vallankumoukseen, joka loi Daoudin Afganistanin tasavallan, jota johti presidentti Muhammad Daud Khan. Hän toimi valtion johtajana kolme päivää vuonna 1978, kun Afganistanin Kansan demokraattinen puolue otti vallan ja julisti Afganistanin demokraattisen tasavallan perustetuksi.. Neuvostoliiton Afganistanista vetäytymisen jälkeen 1989 Qadir lähti maasta ja sai turvapaikan Bulgariasta. ==Viitteet== Luokka:Afganistanin valtionpäämiehet Luokka:Vuonna 1944 syntyneet Luokka:Vuonna 2014 kuolleet
Kroatian talonpoikaispuolue

Kroatian talonpoikaispuolue (, HSS) on Kroatiassa toimiva konservatiivinen puolue. Puolueen perustivat vuonna 1904 veljekset Ante ja Stjepan Radić. Puolue kannatti Kroatialle itsehallintoa, ja se oli Kroatian alueella kannatukseltaan ylivoimainen puolue koko 1900-luvun alkupuoliskon. Vuonna 1918 perustetussa Jugoslavian kuningaskunnassa se oli lähes jatkuvassa oppositiossa, ja arvosteli vallan keskittymistä serbeille. Puolueen johtaja Stjepan Radić murhattiin vuonna 1928, ja murhan seuraukset osittain johtivat kuningas Aleksanteri I:n vuonna 1929 suorittamaa vallankaappaukseen. Radićia seurasi puolueen johtajana Vladko Maček. HSS jatkoi oppositiossa aina vuoteen 1939, jolloin Kroatialle myönnettiin itsehallinto. Puolue pääsi näin johtamaan Kroatian aluehallintoa ja se otettiin mukaan myös Jugoslavian hallitukseen. Toisen maailmansodan aikana talonpoikaispuolue hajosi ja osa kannattajista siirtyi tukemaan vastarintaliikettä. Kommunistit lakkauttivat puolueen noustuaan valtaan vuonna 1945.Croatian Peasant Party Encyclopædia Britannica Online Academic Edition. Viitattu 29.11.2013. Kroatian talonpoikaispuolue perustettiin uudelleen vuonna 1989. Se menestyi kohtuullisesti 1990-luvun ja 2000-luvun alun vaaleissa, mutta nykyään sillä on vain yksi edustaja Kroatian parlamentissa. == Lähteet == == Aiheesta muualla == *Puolueen kotisivu Luokka:Euroopan kansanpuolueen jäsenpuolueet Luokka:Kroatian puolueet
Mikko Komulainen

Mikko Juhani KomulainenYlioppilastutkintolautakunta (s. 4. maaliskuuta 1994 Iisalmi) on suomalainen jääkiekkoilija, joka pelaa Suomi-sarjajoukkue Diskoksessa. Hän on pelipaikaltaan keskushyökkääjä, mutta Komulainen osaa pelata myös laidassa. Häntä Kalevan Pallon A-nuorissa valmentaneen Sami Kapasen mukaan Komulainen on liideri sekä hyvä kiekollinen ja monipuolinen pelaaja, jolla on erinomainen asenne. Kapasen mukaan hänellä on halu voittaa isoja asioita. ==Ura== ===Seuraura=== Komulainen on Iisalmen Peli-Karhujen kasvatti. Hän oli kaudella 2008–2009 kuudella osumallaan seuran C-nuorten paras maalintekijä I-divisioonan karsinnoissa. Seuraavaksi kaudeksi 2009–2010 Komulainen siirtyi Kalevan Pallon C-nuoriin. Hän voitti joukkueen sisäisen pistepörssin sekä SM-karsinnoissa että runkosarjassa. Kaudella 2011–2012 Komulainen voitti tehoilla 9+10=19 koko B-nuorten SM-karsintojen pistepörssin ja jakoi maalipörssin voiton neljän muun pelaajan kanssa. Kaudella 2012–2012 hän oli 12 osumallaan KalPan A-nuorten toiseksi paras maalintekijä Joona Harjaman kanssa. Kaudella 2013–2014 Komulainen nousi KalPan A-nuorten kapteeniksi. Hän pelasi KalPassa samalla kaudella myös kaksi ensimmäistä SM- liigaotteluaan. Komulainen teki liigadebyyttinsä 29. marraskuuta 2013 Tampereen Ilvestä vastaan. Kaksi seuraavaa kauttaan hän pelasi kokonaan KalPan A-nuorissa. Jälkimmäisellä kaudella 2015–2016 Komulainen jatkoi joukkueen varakapteenina ja voitti KalPan sisäisen piste- ja maalipörssin tehoilla 22+31=53. Hän voitti kauden päätteeksi A-nuorten SM-pronssia. Kaudeksi 2016–2017 Komulainen palasi vuoden mittaisella sopimuksella Mestikseen nousseeseen kasvattajaseuraansa IPK:hon. Hänen tulokaskautensa toi 33 runkosarja- ja yhdessä karsintasarjan ottelussa tehot 2+5=7. Komulainen pelasi kauden aikana myös neljä ottelua lainalla Suomi-sarjajoukkue Joensuun Kiekkokoplassa. Komulainen siirtyi kaudeksi 2017–2018 jatkamaan Suomi- sarjauraansa vuoden mittaisella sopimuksella Nokian Pyryyn. Kaudeksi 2018–2019 hän vaihtoi sieltä vuoden mittaisella sopimuksella D-Kiekkoon. ===Maajoukkueura=== Komulainen on pelannut kolme poikien maaottelua. ==Tilastot== 2011–2012 KalPa A-SM 20 2 4 6 4 – – – – – 2012–2013 KalPa A-SM 47 12 16 28 20 3 0 0 0 4 2013–2014 KalPa A-SM 29 4 11 15 26 – – – – – KalPa SM- liiga 2 0 0 0 0 – – – – – 2014–2015 KalPa A-SM 44 18 19 37 64 – – – – – 2015–2016 KalPa A-SM 50 22 31 53 16 9 3 1 4 4 2016–2017 Kiekkokopla Suomi- sarja 4 3 1 4 0 – – – – – IPK Mestis 33 2 5 7 6 – – – – – 2017–2018 Pyry Suomi-sarja 29 6 11 17 10 – – – – – 1 kausi yhteensä SM-liiga 2 0 0 0 0 – – – – – 1 kausi yhteensä Mestis 33 2 5 7 6 – – – – – ==Lähteet== * * * ===Viitteet=== Luokka:Suomalaiset jääkiekkoilijat Luokka:Vuonna 1994 syntyneet Luokka:Elävät henkilöt
Biševo

Biševo on saari Adrianmeressä, Kroatian rannikolla. Saaren suurin nähtävyys on siellä sijaitseva 24 metriä pitkä luola, johon pääsee pienellä veneellä. Luola on nimeltään Modra špilja, eli sininen luola. Nimensä luola on saanut siitä, kun auringonvalo heijastuu merenpinnan kautta luolaan, niin se loistaa turkoosin sinisenä. Luolaan tehdään opastettuja retkiä. pienoiskuva|left|Sininen luola == Lähteet == == Aiheesta muualla == Luokka:Kroatian saaret Luokka:Adrianmeren saaret
Emor Shalom

Emor Shalom (hepreaksi: אמור שלום, englanniksi: "Say Hello", suomeksi: "Sano moi" taikka, "toivo/toivota rauhaa") on vuonna 1976 julkaistu musiikkikappale. Se oli Israelin neljäs esiintyminen Euroviisujen laulukilpailuissa, ensiesiintyminen tapahtui vuonna 1973 kappaleella Ey Sham . Euroviisujen laulukilpailut pidettiin Hollannin Haagissa 1976. Kappale sijoittui 77 pisteellään sijalle kuusi. Laulutrion jäsenet olivat: Yardena Arazi, Rutti Holtzman sekä Leah Lupatin. Yksi oli tummatukkainen, yksi punatukkainen ja yksi jäsen oli vaaleatukkainen. Tästä muodostui myöskin trion nimi Schokolat, Menta, Mastik. Tämä tarkoitti suomeksi: "suklaata, minttua, purkkaa" - joka oli israelilaisissa elokuvateattereissa esitetty myyntihuuto, ennen näytäntöesitysten alkamisia. Laulun tekijät olivat Mati Caspi (jossain tiedoissa mainitaan myöskin nimenä Matti Kaspi) sekä Ehud Manor. Kaikki laulutrion jäsenet olivat palvelleet Israelin puolustusvoimissa, IDF:ssä. Nahalin, eli israelilaisten pioneerinuorten jäsen Yardena Arazi teki paluun Euroviisuihin vuonna 1988. Lisäksi hän toimi vuonna 1979 Jerusalemin kilpailun juontajana Daniel Pe'erin kanssa. Tämä laulu levytettiin suomeksi, Chrisse Johanssonin tekemällä käännöksellä: nimellä Jos Et Tuu - sen esittivät Irma Tapio ja Maija Hapuoja.Huipulla 10: B1 ==Lähteet== * Huipulla 10 - Eurovisio- Special, C-musiikkikasetti (B1), Skandia, SMK 5632 ==Aiheesta muualla== *http://www.youtube.com/watch?v=feeKlNS_p3M *http://www.viisukuppila.fi/phpBB3/viisula/topic8485.html Luokka:Israelin euroviisuedustuskappaleet Luokka:Vuoden 1976 euroviisuedustuskappaleet
Parolannummen kenttäalttari

Parolannummen kenttäalttari on alun perin 1930-luvun alussa valmistunut kenttäalttari Hattulan Parolannummella Panssariprikaatin kentällä. Kenttäalttaria on 1930-luvulla käytetty kenttähartauksissa ja siellä on mahdollisesti siunattu sotaan lähtevät miehet. Se oli pitkään pois käytöstä, ja lähes unohtuneena ympäristö pääsi kasvamaan umpeen. Alttari kunnostettiin talkootyönä ja se on koristeltu pyörökivin. Se vihittiin uudelleen käyttöön 29.11.2013.Anne-Maria Niskanen ja Markku Karvonen: Historiallinen kenttäalttari vihittiin käyttöön Parolannummella, Ylen uutiset 29.11.2013 Nyt kenttäalttari on tarvittaessa myös siviilikäytössä, esimerkiksi kastetilaisuuksissa ja vihkimisissä, ja siellä voidaan järjestää myös kenttähartauksia. ==Lähteet== Luokka:Kirkollinen työ Suomen puolustusvoimissa Luokka:Hattulan rakennukset ja rakennelmat
HSS

HSS voi tarkoittaa ainakin seuraavia: *Helsingfors Simsällskap, helsinkiläinen uimaseura *Helsingfors Segelsällskap, helsinkiläinen pursiseura *HSS Media, pohjalainen lehtitalo *Kroatian talonpoikaispuolue (Hrvatska seljačka stranka), kroatialainen puolue *pikateräs (, HSS), metallin ja puun työstössä käytetty terän raaka-aine
Gummandoora

Gummandoora on Selkämeressä Porin Ahlaisten edustalla sijaitseva saari ja samanniminen saaristo. Gummandooran uloimmat saaret kuuluvat Selkämeren kansallispuistoon. Osa saaristoa on myös Natura 2000 -aluetta. Saaristoon lasketaan kuuluvaksi Gummandooraa ympäröivien saarten lisäksi myös etäämmällä sen eteläpuolella sijaitsevia saaria, muun muassa Hylkiriutta, Vähä- ja Iso- Enskeri sekä Seliskeri.Gummandooran saaristo Ympäristöhallinto. Viitattu 29.11.2013. Gummandooran alue on säilynyt lähes kokonaan luonnontilaisena. Saarilla on ainoastaan joitakin kalastajien tukikohtiaan pitämiä mökkejä sekä Selkämeren Veneilijöiden tukikohta,Selkämeren Veneilijät Viitattu 29.11.2013. muuten ne ovat rakentamattomat. Seliskerin ja Iso-Enskerin saarissa on Porin kaupungin ylläpitämä retkisatama, lisäksi Iso-Enskerissa on 1,3 kilometrin mittainen luontopolku.Porin kaupunki Viitattu 29.11.2013. Gummandooran eläin- ja kasvilajisto on monipuolista, erityisen arvokkaana pidetään alueen merilinnustoa. Saaret ovat pääosin moreeni- ja hiekkakerrosten peittämiä, eikä paljaita kalliorantoja juurikaan ole. == Lähteet == ==Aiheesta muualla== * Luokka:Porin merialueen saaret Luokka:Suomen saaristot Luokka:Suomen Natura- alueet Luokka:Ahlainen
Fazal Ilahi Chaudhry

Fazal Ilahi Chaudhry (1904−1982) oli pakistanilainen poliitikko, joka toimi maansa presidenttinä vuosina 1973-1978. Hän oli koulutukseltaan lakimies. Hän aloitti politiikassa toimimisen jo vuonna 1931 Brittiläisessä Intiassa. Ilahi valittiin Pakistanin kansalliskokoukseen vuonna 1962, sen puhemieheksi 1972 ja kansalliskokous valitsi hänet presidentiksi vuonna 1973. Hän erosi vuonna 1978 jouduttuaan riitoihin sotilasjohtaja Zian kanssa. == Lähteet == Luokka:Pakistanin presidentit Luokka:Vuonna 1904 syntyneet Luokka:Vuonna 1982 kuolleet
Anton Korošec

Anton Korošec (12. toukokuuta 1872 Wisserian, Steiermark, Itävalta-Unkari – 14. joulukuuta 1940 Belgrad, Jugoslavia)Anton Korošec Encyclopædia Britannica Online Academic Edition. Viitattu 29.11.2013. oli slovenialainen poliitikko, joka toimi Jugoslavian pääministerinä vuonna 1928. Hän oli Jugoslavian kuningaskunnan ajan (1918–1941) ainoa pääministeri, joka ei ollut kansallisuudeltaan serbi. Korošec vihittiin vuonna 1895 katoliseksi papiksi.Nordisk familjebok, täydennysosa (1924), s. 1180 Runeberg.org. Viitattu 27.11.2013. Hän kuului jesuiittajärjestöön ja oli tunnettu lahjakkaana puhujana. Hänet valittiin vuonna 1906 Itävallan valtakunnanneuvostoon. Hän kuului Slovenian kansanpuolueen jyrkempään siipeen, joka meni pisimmälle vaatiessaan Slovenialle autonomiaa. Vuodesta 1917 Korošec johti valtakunnanneuvostossa ryhmää, joka ajoi eteläslaavien riippumattomuutta ja ylläpiti salaisia yhteyksiä maanpaossa toimineeseen Jugoslavian komiteaan. Kesällä 1918 hänestä tuli puheenjohtaja eteläslaavien kansalliseen neuvostoon, joka Itävalta-Unkarin hajotessa saman vuoden lokakuussa ryhtyi toimimaan valtakunnan eteläslaavilaisten alueiden väliaikaisena hallituksena. Marraskuussa 1918 Korošec osallistui yhdessä Ante Trumbićin ja Serbian pääministeri Nikola Pašićin kanssa Genèvessä neuvotteluihin, joissa sovittiin serbien, kroaattien ja sloveenien yhteisen valtion perustamisesta. Kun uusi valtio perustettiin 1. joulukuuta, Korošecista tuli Pašićin hallituksen varapääministeri. Hän oli sen jälkeen liikenneministerinä useissa hallituksissa aina elokuuhun 1920 asti. Korošec vastusti serbien hallitsevaa asemaa Jugoslaviassa. Hän oli alun alkaenkin kannattanut Slovenian liittämistä Jugoslaviaan vain, koska pelkäsi vielä enemmän Italian laajentumispyrkimyksiä Slovenian suuntaan. Hän oli 1920-luvulla ajoittain sisäministerinä. Korošecin lyhyttä pääministerikautta vuonna 1928 seurasi kuningas Aleksanteri I:n suorittama vallankaappaus ja Petar Živkovićin diktatorinen hallinto. Korošec jätettiin aluksi rauhaan sloveenien keskuudessa nauttimansa kannatuksen vuoksi, mutta vuosina 1933–1934 hän oli vangittuna, koska oli esiintynyt liian uhmakkaasti Slovenian itsehallinnon puolesta. 1930-luvun jälkipuoliskolla hän oli jälleen ministerinä Milan Stojadinovićin ja Dragiša Cvetkovićin hallituksissa. ==Lähteet== ==Aiheesta muualla== Luokka:Jugoslavian pääministerit Luokka:Slovenialaiset poliitikot Luokka:Liikenneministerit Luokka:Slovenialaiset papit Luokka:Vuonna 1872 syntyneet Luokka:Vuonna 1940 kuolleet
Ferdinand I (Sisilia)

Ferdinand I (12. tammikuuta 1751 – 4. tammikuuta 1825) oli Molempain Sisiliain kuningaskunnan ensimmäinen kuningas vuosina 1816–1825. Sitä ennen hän oli vuodesta 1759 Napolin kuningas nimellä Ferdinand IV ja Sisilian kuningas nimellä Ferdinand III. == Elämä == Ferdinand syntyi Sisilian ja Napolin kuninkaan Kaarle VII:n ja kuningatar Maria Amalian kolmantena poikana. Kun Kaarle vuonna 1759 peri lapsettomana kuolleelta veljeltään Ferdinand VI:ltä Espanjan kuninkuuden, hän luovutti Sisilian ja Napolin kuningaskunnat kahdeksanvuotiaalle pojalleen Ferdinandille. Ferdinand nai Itävallan arkkiherttuatar Maria Karoliinan, joka oli keisari Frans I:n ja keisarinna Maria Teresian tytär sekä Ranskan kuningattaren Maria Antoinetten sisar. Kun Ferdinandin serkku Ludvig XVI ja käly Maria Antoinette teloitettiin Ranskan suuren vallankumouksen aikana, Ferdinand liittyi Ranskan vastaiseen joukkoon. Vuonna 1798 hän kokosi armeijan ja marssi Roomaan, mutta Ranskan ylivoiman edessä hän pakeni laivalla Sisiliaan ja jätti Napolin Ranskan valloitettavaksi. Ranska luovutti Napolin Partenopean tasavallalle. Ferdinandin onnistui kuitenkin saada Napoli takaisin itselleen vuonna 1799. Napoleon I valtasi Napolin jälleen Ranskalle vuonna 1806, jolloin Ferdinand pakeni. Napoleon julisti veljensä Joseph Bonaparten Napolin ja Sisilian kuninkaaksi, mutta Ferdinand hallitsi yhä Sisiliaa Ison-Britannian suojeluksessa. Napoleonin menetettyä valtansa Ferdinand palasi Napoliin ja Sisilia ja Napoli yhdistettiin vuoden 1815 Wienin kongressin päätöksellä Molempain Sisiliain kuningaskunnaksi. Ferdinand hallitsi sen kuninkaana kuolemaansa saakka. ==Lapset== Ferdinandilla oli ensimmäisen puolisonsa Maria Karoliinan kanssa 18 lasta:Maria Carolina (1752–1814) Women in World History: A Biographical Encyclopedia (2002), Encyclopedia.com. Viitattu 31.12.2023. *Maria Teresa (1772–1807), keisari Frans II:n puoliso *Luisa Amalia (1773–1802), Toscanan suurherttuan Ferdinand III:n puoliso *Frans I (1777–1830), Molempain Sisiliain kuningas *Maria Amalia (1782–1866), Ranskan kuninkaan Ludvig Filip I:n puoliso *Maria Kristiina (1779–1849), Sardinian kuninkaan Kaarle Felixin puoliso *Maria Antonia (1784–1806), Espanjan kruununprinssin Ferdinandin (myöhempi Ferdinand VII) puoliso *Leopold (1790–1851) *yksitoista lapsina kuollutta poikaa ja tytärtä Maria Karoliinan kuoltua Ferdinand solmi vuonna 1814 morganaattisen avioliiton herttuatar Lucia Migliaccion kanssa.Migliaccio, Lucia (1770–1826) 'Dictionary of Women Worldwide: 25,000 Women Through the Ages, Encyclopedia.com. Viitattu 31.12.2023. He eivät saaneet yhteisiä lapsia. == Esivanhemmat == == Lähteet == == Aiheesta muualla == Luokka:Napolin hallitsijat Luokka:Sisilian kuninkaat Luokka:Molempain Sisiliain kuningaskunta Luokka:Vuonna 1751 syntyneet Luokka:Vuonna 1825 kuolleet
Ahlert & Schwab

Ahlert & Schwab on mandolinisti Daniel Ahlertin ja kitaristi Birgit Schwabin muodostama duo. Sen ohjelmisto kattaa mandoliinille, kitaralle ja luutulle sävellettyä ohjelmistoa barokkiajasta nykypäivään. Duo on löytänyt vanhoja unohdettuja teoksia ja saanut kymmeniä nykysäveltäjiä tekemään sille musiikkia. Duon ura alkoi vuonna 1992, kun se voitti Concours international des Duosin Belgiassa. Ahlert & Schwab on julkaissut levytyksiä muun muassa Naxos-levymerkillä.Naxos: Duo Ahlert and Schwab == Lähteet == == Aiheesta muualla == * AllMusic: Duo Ahlert & Schwab Luokka:Yhdysvaltalaiset yhtyeet Luokka:Kamarimusiikki
Milan Stojadinović

Milan Stojadinović (23. heinäkuuta 1888 Čačak, Serbia – 24. lokakuuta 1961 Buenos Aires, Argentiina)Milan Stojadinović Encyclopædia Britannica Online Academic Edition. Viitattu 30.11.2013. oli serbipoliitikko, joka toimi Jugoslavian pääministerinä vuosina 1935–1939. Stojadinović valmistui Belgradin yliopistosta vuonna 1910 ja suoritti jatko-opintoja Saksassa, Englannissa ja Ranskassa. Ensimmäisen maailmansodan aikana hän työskenteli Serbian valtiovarainministeriössä. Hän oli vuosina 1919–1922 taloustieteen professorina Belgradin yliopistossa ja sen jälkeen 1922–1926 Jugoslavian valtiovarainministerinä. Stojadinović nimitettiin pää- ja ulkoministeriksi kesäkuussa 1935. Hänen johdollaan Jugoslavian ulkopolitiikassa tapahtui merkittävä käännös: maa hylkäsi aiemmat liittolaisensa Ranskan ja Tšekkoslovakian, läheni Saksaa ja solmi 1937 sopimukset aiempien vihollistensa Italian ja Bulgarian kanssa. Stojadinović johti Jugoslavian radikaaliliitto -nimistä puoluetta, jonka muodostivat serbi-, sloveeni- ja bosniakkipoliitikot. Hän ei saanut tukea kroaattien poliittisilta johtajilta. Kansallisen yhtenäisyyden lujittumista toivonut sijaishallitsija Paul siirsi hänet syrjään hallituksen johdosta vuonna 1939. Stojadinović pidätettiin vuonna 1940, koska hänen pelättiin suunnittelevan akselivaltojen tukeman nukkehallituksen perustamista. Hänet vietiin salaa pois maasta seuraavana vuonna. Toisen maailmansodan jälkeen hän asettui asumaan Argentiinaan, ja julkaisi siellä talousasioita käsitellyttä lehteä. Hänen muistelmansa ilmestyivät postuumisti vuonna 1963. ==Lähteet== Luokka:Jugoslavian pääministerit Luokka:Vuonna 1888 syntyneet Luokka:Vuonna 1961 kuolleet
Tyler Kaiser

Tyler Kaiser (s. 1962Naxos: Tyler Kaiser) on yhdysvaltalainen säveltäjä, kitaristi ja käyrätorvensoittaja. Hän on kotoisin Duluthista, Minnesotasta. Hän on saanut palkintoja American Society of Composers, Authors and Publishersilta ja National Endowment for the Arts -apurahan Continental Harmony -projektia varten. Teoksia Kaiserilta ovat tilanneet muiden muassa American Composers Forum, American Recorder Society ja Duluth-Superiorin sinfoniaorkesteri. Kaiser on Lake Superiorin kamariorkesterin residenssisäveltäjä. Hänen teoksiinsa kuuluu muun muassa oopperaa ja sinfonista musiikkia. Yhdysvalloissa Kaiserin musiikkia on kustantanut Wolfhead Music ja Saksassa Edition Corvus.The College of St. Scholastica: Tyler Kaiser Kaiser on kitaristina esiintynyt muun muassa Lake Superiorin kamariorkesterin konserttosolistina. Hän on soittanut samassa orkesterissa ja Center for Early Music Orchestrassa myös käyrätorvea. Hän on entinen Duluth- Superiorin sinfoniaorkesterin jäsen. Kaiser opiskeli kitaransoittoa Daniel K. Sturmin, Peter Segalin, Toyohiko Satohin ja Hopkinson Smithin johdolla sekä käyrätorvensoittoa Miles "Mighty" Johnsonin johdolla. Daniel K. Sturm opetti Kaiserille myös sävellystä. Kaiser valmistui Bachelor of Arts -arvolla College of St. Scholasticasta aineinaan kitaransoitto ja sävellys. Hänellä on puoliso Beth. == Lähteet == Luokka:Yhdysvaltalaiset säveltäjät Luokka:Yhdysvaltalaiset kitaristit Luokka:Käyrätorvensoittajat Luokka:Vuonna 1962 syntyneet Luokka:Elävät henkilöt
Jääherne

Jääherne oli jäähalli Helsingin Hernesaaressa, jossa oli kaksi täysikokoista jääkiekkokaukaloa, sekä yksi harjoittelukaukalo. Jääherneessä toimi myös kahvio. Jäähalli oli muokattu entisestä varastohallista. Muutostyö valmistui vuonna 1993 noin neljän miljoonan markan kustannuksella. Jääherne purettiin vuonna 2024 alueelle laajentuvan Hernesaaren asuinalueen tieltä. == Lähteet == Luokka:Helsingin entiset rakennukset ja rakennelmat Luokka:Suomen jäähallit Luokka:Helsingin urheiluhallit
Thaon kieli

Thaon kieli on Keski-Taiwanissa Auringon ja Kuun järven kaakkoisrannan kylissä puhuttu kuoleva austronesialainen kieli. Thaojen etniseen ryhmään kuului 300 henkilöä vuonna 2007. Thaon kielen murteita ovat brawbaw ja shtafari. Vuonna 2014 puhujia oli vain neljä. Suurin osa kielen puhujista on siirtynyt minnan- kiinaan.Ethnologue: Thao Thaoa kirjoitettiin latinalaisin aakkosin. Sanakirja ja kielioppi on julkaistu. Kieleen on otettu lainoja bununin kielestä. Taiwanin valtio nosti thaon yhdessä muiden saaren aboriginaalikielten kanssa kansallisen kielen asemaan vuonna 2017. == Fonologia == === Konsonantit === Labiaali Dentaali Alveolaari Palataali Velaari Uvulaari Glottaali Nasaali m n ŋ Klusiili b d k q ʔ Frikatiivi f θ z ʃ h Lateraali l Tremulantti r Puolivokaali w j Lähde: === Vokaalit === Etinen Keskinen Takainen Suppea i u Puolisuppea e o Avoin a Lähde: == Lähteet == Luokka:Taiwanin kielet Luokka:Formosalaiset kielet
Frantsišak Bahuševitš

Frantsišak Bahuševitš (, 21. maaliskuuta 1840 Vilnan kihlakunta, Vilnan kuvernementti, Venäjän keisarikunta – 28. huhtikuuta 1900) oli merkittävä valkovenäjänkielisen kirjallisuuden nousukauden runoilija ja esseisti 1800-luvun lopulla. Bahuševitš on kotoisin vähävaraisesta aatelisperheestä Vilnan seudulta. Hän valmistui Vilnan kymnaasista hyvin arvosanoin vuonna 1861. Hän aloitti opiskelun Pietarin yliopiston fysiikan ja matematiikan tiedekunnassa, mutta hänet erotettiin jo ensimmäisenä vuonna opiskelijalevottomuuksiin osallistumisen johdosta ja koska hän ei sitoutunut näiden jälkeen annettuihin uusiin sääntöihin. Toimi opettajana. Bahuševitš osallistui vuoden 1863 kansannousuun ja haavoittui. Vuosina 1865–1868 judiikan opintoja, työskenteli sitten oikeusistuimissa kuolisyyntutkijana Sumyn, Brjanskin ja Tšernigovin kuvernementeissä. Vuonna 1884 Bahuševitš muutti Vilnaan ja toimi asianajajana tuomioistuimessa. Vuonna 1891 Frantsišak Bahuševitš julkaisi Krakovassa salanimen Macieja Buraska turvin runokokoelman Dudka Bielaruskaja. Vuonna 1894 hän julkaisi toisella salanimellä runokokoelman Poznańissa. Osa kirjailijan julkaisuista jäi kuitenkin painamatta sensuurin takia hänen elinaikanaan; mutta monet runoilijan teokset levisivät käsikirjoituksina tai suullisesti. Bahuševitš oli runoissaan valkovenäjänkielisen, realismiin nojautuvan ja tsaarinajan yhteiskuntakriittisen kirjallisuuden edustaja. Hän toi esiin tavallisen kansan luovuutta. Kirjoituksissa nostetaan esiin kansallisen vapauden vaatimuksia ja puolustetaan suurten kansanjoukkojen oikeuksia. Vuodesta 1898 alkaen Bahuševitš asui Kušljanyn kylässä Smorgonin piirin länsiosissa. Hän kuoli huhtikuun 28. päivänä 1900. Bahuševitšin hauta on Ašmjanyn piirissä. thumb|F. Bahuševitšin kirjasto ja kulttuurikeskus, Savičiūnai thumb| Bahuševitšin muistolaatta kirjaston seinässä. thumb|Kirjailijan syntymän muistolaatta, Svironys, Liettua == Lähteet == ==Aiheesta muualla== * Bahuševitš Frantsišak Benjadzikt (slounik.org) * Frantsišak Bahuševitš (1840-1900) (belarusguide.com) Luokka:Valkovenäläiset runoilijat Luokka:Esseistit Luokka:Vuonna 1840 syntyneet Luokka:Vuonna 1900 kuolleet
Svetlana Kapanina

thumb|200px|Kapanina keskittymässä nimikirjoituksiin Oripäässä 2013. Svetlana Kapanina (s. 28. joulukuuta 1968 Štšutšinsk, Kazakstan) on venäläinen taitolentäjä ja taitolennon seitsenkertainen maailmanmestari. Vuonna 1987 lääketieteellisestä koulusta erikoisalanaan farmasia valmistunut Kapanina aloitti lentämisen vuonna 1988 harratuksena. Hän valmistui Kalugan ilmailuteknisestä koulusta lentäjäksi 1995. Kapanina asuu Moskovassa, on naimisissa ja kahden lapsen äiti. Kapaninan ensiesiintyminen Suomen taivaalla tapahtui kesällä 2013 lentonäytöksessä Oripäässä. == Kilpailusijoituksia == === FAI World Aerobatic Championships === Vuosi Sijoitus naisten sarjassa Sijoitus yleiskilpailussa 1996 1 4 1998 1 3 2000 4 2001 1 6 2003 1 2 2005 1 4 2007 1 4 2011 1 4 == Lähteet == == Aiheesta muualla == Luokka:Venäläiset urheilijat Luokka:Taitolentäjät Luokka:Vuonna 1968 syntyneet Luokka:Elävät henkilöt
Porvari nukkuu huonosti

Porvari nukkuu huonosti on KOM-teatterin vuonna 1971 ilmestynyt esikoisalbumi. Se julkaistiin uudelleen CD-muodossa 1996. KOM-Teatteri ‎– Porvari Nukkuu Huonosti Discogs. Viitattu 30.11.2013. Uudelleenjulkaisu sisältää myös kuusi bonuskappaletta vuoden 1973 Torpedo-albumilta. Levyn kansikuvan on suunnitellut Måns Hedström. == Muusikot == *Kaisa Korhonen – laulu *Eriikka Magnusson – laulu *Pekka Milonoff – laulu *Tytti Oittinen – laulu *Sulevi Peltola – laulu *Tom Wentzel – laulu *Hasse Walli – kitara *Ilkka Willman – basso *Reiska Laine – rummut *Eero Ojanen – piano *Juhani Aalto – pasuuna *Kaj Backlund – trumpetti *Tauno Virtanen – trumpetti *Paavo Honkanen – klarinetti, saksofoni *Reijo Lehtovirta – huilu, saksofoni *Erik Dannholm – huilu saksofoni == Kappaleet == A-puoli # (säv. Kaj Chydenius, san. Matti Rossi) # (säv. Kaj Chydenius, san. Matti Rossi) # (säv. Kaj Chydenius, san. Aulikki Oksanen) # (säv. Kaj Chydenius, san. Sulevi Peltola) # (säv. Kaj Chydenius, san. Matti Rossi) # (säv. Eero Ojanen, san. Bertolt Brecht, Hannu-Pekka Lappalainen) B-puoli # (säv. Kaj Chydenius, trad., san. Matti Rossi) # (säv. Kaj Chydenius, san. Aulikki Oksanen) # (säv. Kaj Chydenius, san. Sulevi Peltola) # (säv. Kaj Chydenius, san. Bertolt Brecht, Brita Polttila) # (säv. Kaj Chydenius, san. Matti Rossi) # (säv. Kaj Chydenius, san. trad.) CD- julkaisun bonuskappaleet: # (säv. Kaj Chydenius, san. Matti Rossi) # (säv. Kaj Chydenius, san. Matti Rossi) # (säv. Kaj Chydenius, san. Elvi Sinervo) # (säv. Eero Ojanen, san. Bertolt Brecht, Brita Polttila) # (säv. Kaj Chydenius, san. Matti Rossi) # (säv. Eero Ojanen, san. Salli Lund) == Lähteet == *KOM- teatterin kotisivut ===Viitteet=== Luokka:Vuoden 1971 esikoisalbumit Luokka:Love Recordsin albumit Luokka:KOM-teatterin albumit
Kansainvälinen (albumi)

Kansainvälinen on KOM-teatterin vuonna 1972 ilmestynyt järjestyksessään toinen albumi. Se julkaistiin uudelleen CD-muodossa 1996.KOM-Teatteri ‎– Kansainvälinen Discogs. Viitattu 30.11.2013. Uudelleenjulkaisu sisältää myös viisi bonuskappaletta vuoden 1973 Torpedo-albumilta. Levyn kannen on suunnitellut Måns Hedström. Levy sisältää tunnettuja vanhoja työväenlauluja Suomesta ja ulkomailta. == Muusikot == *Kaj Chydenius – laulu *Kristiina Halkola – laulu *Markku Huhtamo – laulu *Kaisa Korhonen – laulu *Eriikka Magnusson – laulu *Tytti Oittinen – laulu *Sulevi Peltola – laulu *Marja Pesonen – laulu *Sinikka Sokka – laulu *Tom Wentzel – laulu *Tapani Tamminen – basso *Ari Valtonen – rummut *Eero Ojanen – piano == Kappaleet == A-puoli # (säv./san. trad.) # (säv./san. trad.) # (säv./san. trad.) # (säv./san. trad.) # (säv. Oskar Merikanto, san. Antti Törneroos) # (säv./san. trad.) # (säv./san. trad.) B-puoli # (säv. Hannes Konno, san. Knut Kangas) # (säv./san. trad.) # (säv. Vasili Agapkin, san. trad.) # (säv./san. trad.) # (säv. trad., san. Elsa Rautee) # (säv./san. trad.) # (säv. Pierre Degeyter, san. Eugène Pottier) CD-julkaisun bonuskappaleet: # (säv./san. Claude Joseph Rouget de Lisle) # (säv./san. trad.) # (säv. Kaj Chydenius, san. Matti Rossi) # (säv. Kaj Chydenius, san. trad.) # (säv. Kaj Chydenius, san. Otto Wille Kuusinen) == Lähteet == *KOM-teatterin kotisivut ===Viitteet=== Luokka:Vuoden 1972 albumit Luokka:Love Recordsin albumit Luokka:KOM-teatterin albumit
Flux Pavilion

Flux Pavilion (oikealta nimeltään Joshua Steele, s. 19. tammikuuta 1989) on brittiläinen dubstep-artisti. Hän aloitti dubstepin tekemisen vuonna 2008. ==Lähteet== Luokka:Brittiläiset elektronisen musiikin artistit Luokka:Dubstep- tuottajat Luokka:Vuonna 1989 syntyneet Luokka:Elävät henkilöt
Nebukadressar I

Nebukadressar I oli Babylonian kuningas 1100-luvulla eaa. Hän hallitsi maata Babylonin kaupungista vuosina 1137–1114 eaa. Isinin dynastian toisena hallitsijana. Isinin dynastia (dynastia IV) esti Babylonian joutumisen sekasortoisessa tilassa Elamin valtakunnan alistamaksi. Esimerkiksi viimeinen kassilaisdynastian (kassiittien) kuningas oli joutunut Elamin vangiksi. Nebukadressar I pystyi lopullisesti häätämään elamilaisuhkan kokoamalla sotavaunujen armeijan Ulaijoen rannalle ja lyömällä Elamin kuninkaan Hultetutiš-Inšušinakin. Rauhan aika ja kansallinen itsetunto synnyttivät voimakkaan renessanssin babylonialaisessa kulttuurissa. Niinpä kuninkaan neuvonantaja Saggil-kin-ubbib loi kirjallisuutta, joka tunnettiin vielä satoja vuosia myöhemmin. Kirjallisuus oli muutenkin vahva taiteen laji. Kertomus maailman synnystä ja Maan luomisesta eli babylonialainen luomiskertomus oli syntynyt tällä kaudella. Tähtitieteen oppikirjassa Mul Apin on ensimmäistä kertaa selkeästi todettu planeettojen kiertoaikojen jaksoittaisuus. ==Katso myös== * Babylonian kuninkaat * Uus-Babylonia * Nebukadressar II == Lähteet == Luokka:Babylonian kuninkaat Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Tytti Oittinen

Tytti Oittinen (ent. Seppälä, o.s. Oittinen, s. 12. helmikuuta 1945 HelsinkiTytti Oittinen CV Viitattu 30.11.2013.) on suomalainen teatteriohjaaja ja teatterinjohtaja. Hän toimi Rovaniemen teatterin johtajana vuosina 2004–2010 ja sitä ennen Kemin kaupunginteatterin 2002–2004. Vuosina 1989–1994 Oittinen työskenteli Espoon teatterin johtajana. Tytti Oittinen toimi teatterin parissa 1960-luvun lopulta lähtien. Hän ohjasi muun muassa KOM- teatterille ja Ryhmäteatterille sekä lukuisille laitosteattereille eri puolilla Suomea. == Lähteet == Luokka:Suomalaiset teatterinjohtajat Luokka:Suomalaiset teatteriohjaajat Luokka:Vuonna 1945 syntyneet Luokka:Elävät henkilöt
Gösgenin ydinvoimalaitos

thumb|right|375px| Gösgenin ydinvoimalaitos jäähdytystorneineen ja kytkinlaitoksineen. Gösgenin ydinvoimalaitos sijaitsee Pohjois-Sveitsissä, Solothurnin kantonissa. == Sijainti == Voimalaitos sijaitsee Aarejoen etelärannalla, Oltenin ja Aaraun välillä, noin 5 kilometriä Oltenista itään. Voimala on pääosin Dänikenin kunnan alueella. Seutukunnan ja hallintoalueen nimi on Gösgen, mistä laitos on saanut nimensä. == Omistaja == Ydinvoimalaitoksen omistajayhtiö on Kernkraftwerk Gösgen-Däniken AG, jonka osakkaita ovat Alpiq AG (40 %), Axpo Power AG (25 %), Zürichin kaupunki (15 %), Centralschweizerischen Kraftwerke AG (12,5 %) sekä Bernin kaupungin energia- ja vesilaitos (Energie Wasser Bern, 7,5 %). Laitoksen käytön hoitaa Alpiq. == Tekniset tiedot == Gösgenin voimalaitoksen nettosähköteho on 1 020 MW ja vuosituotanto noin 8 TWh sähköä. Lisäksi voimalaitokselta toimitetaan höyryä teollisuudelle ja kaukolämpöä vuosittain noin 0,2 TWh. Voimalaitoksen reaktori on 3 002 megawatin painevesireaktori. Jäähdytysveden laitos ottaa Aaren pohjoispuolitse kulkevasta ohituskanavasta. Laitoksella on 70-metrinen jäähdytystorni. Voimalaitos on liitetty valtakunnalliseen 380 kilovoltin sähköverkkoon. Voimalaitos on otettu käyttöön vuonna 1979. == Lähteet == * * === Viitteet === == Aiheesta muualla == Luokka: Solothurnin kantoni Luokka: Sveitsin ydinvoimalat